Osmani: Ende probleme me regjistrimin e shtetasve në diasporë
Ministri i jashtëm i Maqedonisë së Veriut, Bujar Osmani, i ngarkuar edhe me çështjen e diasporës është përfshirë në një fushatë për njoftimin e shtetasve jashtë vendit lidhur me rëndësinë e censusit.
Ministri i jashtëm i Maqedonisë së Veriut, Bujar Osmani në një intervistë për Zërin e Amerikës, duke folur për regjistrimin online të shtetasve në diasporë, thotë se procesi po shkon mirë në vendet evropiane por jo dhe aq mirë në vendet tejoqeanike. Për këtë, ai e shikon arsyen tek mungesa e informimit të diasporës. Zoti Osmani thotë se kundërshtimi që po i bën opozita censusit mund të ketë ndikime, ndërsa (Osmani) është kategorik se nuk mund të ketë mashtrime dhe manipulim me shifrat e banorëve. Ministri i jashtëm Bujar Osmani thotë se regjistrimi i popullsisë jashtë vendit ndodh për herë të parë prandaj e karakterizon këtë proces si historik, teksa regjistrimin mund ta bëjnë vetë pjesëtarët e mërgatës përmes aplikacionit online por edhe familjarët e tyre në vendindje. “Ose nga kushdo që i di të dhënat e atyre të cilët jetojnë jashtë, mund të regjistrohen. Procesi po zhvillohet mirë. Deri tani janë regjistruar diku rreth 45 mijë qytetarë tanë në diasporë, në të gjitha kontinentet. Në nuk mund ta dimë se sa mund të jetë numri i përgjithshëm për shkak se asnjëherë nuk është bërë regjistrimi i të gjithë diasporës sonë, por mund të thuhet se këto shifra janë ndoshta 10 – 20 përqind nga popullata që duhet të regjistrohet”, thekson ministri. Zoti Osmani si ministër i jashtëm i ngarkuar edhe me çështjen e diasporës është përfshirë në një fushatë për njoftimin e shtetasve jashtë vendit lidhur me rëndësinë e censusit, duke udhëtuar personalisht në disa vende të Evropës për takime me ta. Ai pohon se ka vështirësi të natyrës teknike por para së gjithash diaspora përballet me mungesë informacioni për mënyrën e regjistrimit. Ndërkaq, çështja e gjuhës, sipas ministrit të jashtëm, nuk paraqet problem këtu: , sqaron Osmani. Ministria e jashtme ka hapur linja të posaçme telefonike, siç ka bërë dhe Enti Shtetëror i Statistikave për t’iu dalë në ndihmë këtyre njerëzve të cilët përballen me probleme teknike. Zoti Osmani thotë se censusi nuk duhet politizuar dhe se si gjithkund në botë të dhënat nga ky proces shfrytëzohen për bërjen e politikave ekonomike, arsimore, e shëndetësore. thotë ministri Osmani. Lidhur me shqetësimet e opozitës maqedonase të drejtuar nga VMRO-DPMNE për manipulime të censusit dhe angazhimin e partisë që përmes nënshkrimeve të qytetarëve t’i kundërvihet procesit të regjistrimit, kryediplomati Osmani thotë se kjo mund të krijojë huti tek njerëzit që janë ndjekës të politikave të asaj partie. thotë zoti Osmani.